Piimapakist tehtud linnumaja sai mitme  nädala eest rõduposti külge seotud. Kuid linnukesi polnud näha kusagil. Kuni ma aru sain miks. Olin päeval kodus ja kustutasin toas tule. Nüüd linnud ei näinud enam siin kedagi ringi sahmerdamas. Ja paarikümne sekundiga olid nad platsis - kolme-neljakesi lausa!  Nii vahva! Mina juba mõtlesin, et sai midagi kapitaalselt valesti ja neile ei meeldi selline söögimaja arhitektuur. Aga lihtsalt kodus olles meil tuli põleb kogu aeg. Ja palju seda valget aega ikka on - siis oleme enamasti tööl või liikvel.  Lisaks arvasin, et kiisu, kes meil aeg-ajalt rõdul jalutab, on nad ära peletanud.  Aga kõik on korras! Nüüd tuleb vaid hoolitseda, et majakeses ikka midagi kogu aeg oleks ka.